Martha Solomons is ’n eenvoudige vrou, die dogter van ’n vrygestelde slaaf. Harry Grey is ’n gewese priester uit die Britse adelstand, wat weens wangedrag na die Kaapkolonie van die middel-negentiende eeu gestuur word. In die dorre Namakwaland kruis hulle paaie en ontstaan daar ’n liefdesband wat hulle deur die kontrasterende landskappe van hulle lewens bybly. Martha is hulle meesleurende verhaal.